Title: ข้อบัญญัติองค์การบริหารส่วนตำบลบ้านหวาย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลบ้านหวาย อำเภอหล่มสัก จังหวัดเพชรบูรณ์ พ.ศ. 2558

ข้อบัญญัติองค์การบริหารส่วนตำบลบ้านหวาย

ข้อบัญญัติองค์การบริหารส่วนตำบลบ้านหวาย
เรื่อง
กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลบ้านหวาย
อำเภอหล่มสัก จังหวัดเพชรบูรณ์
พ.ศ. ๒๕๕๘

อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑
แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗
ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)
พ.ศ. ๒๕๔๖ องค์การบริหารส่วนตำบลบ้านหวาย
โดยความเห็นชอบของสภาองค์การบริหารส่วนตำบลบ้านหวายและนายอำเภอหล่มสัก จึงตราข้อบัญญัติไว้
ดังต่อไปนี้

ข้อ ๑  ข้อบัญญัตินี้เรียกว่า
ข้อบัญญัติองค์การบริหารส่วนตำบลบ้านหวาย เรื่อง กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลบ้านหวาย อำเภอหล่มสัก จังหวัดเพชรบูรณ์ พ.ศ.
๒๕๕๘

ข้อ ๒[๑]  ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
และให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองรวมเมืองเพชรบูรณ์ในเขตท้องที่ตามข้อ
๓

ข้อ ๓  ในข้อบัญญัตินี้
แนวเขตควบคุมอาคาร หมายความว่า
พื้นที่ในบริเวณ ดังต่อไปนี้
ด้านตะวันออก   จดแนวเขตผังเมืองรวมด้านตะวันออก
ซึ่งเป็นเส้นตรงที่เริ่มต้นจากทางหลวงแผ่นดินหมายเลข ๒๐๑๐ ที่จุดซึ่งอยู่ห่างจากทางหลวงแผ่นดินหมายเลข
๒๐๑๐ บรรจบกับถนนสาย ข ๒ ไปทางทิศตะวันออกตามแนวทางหลวงแผ่นดินหมายเลข ๒๐๑๐
เป็นระยะ ๑,๐๐๐ เมตร ไปทางทิศใต้จนบรรจบกับทางหลวงแผ่นดินหมายเลข
๑๒ ที่จุดซึ่งอยู่ห่างจากทางหลวงแผ่นดินหมายเลข ๑๒ ตัดกับคลองส่งน้ำชลประทาน
ไปทางทิศตะวันออกตามแนวทางหลวงแผ่นดินหมายเลข ๑๒ เป็นระยะ ๓๐๐ เมตร
ด้านตะวันตก     จดแนวเขตตำบลตาลเดี่ยวด้านตะวันออก
ซึ่งเป็นลำห้วย
ทั้งนี้ตามแผนที่ท้ายข้อบัญญัตินี้

ข้อ ๔  ภายในแนวเขตควบคุมอาคาร
ห้ามมิให้บุคคลใดก่อสร้างอาคารโรงงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อม

ข้อ ๕  ภายในบริเวณพื้นที่ที่กำหนดไว้ตามข้อ ๓
ห้ามบุคคลใดดัดแปลง หรือเปลี่ยนการใช้อาคารใด ๆ
เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔

ข้อ ๖  อาคารที่มีอยู่แล้วในพื้นที่ที่กำหนดตามข้อ
๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ
๔

ข้อ ๗  อาคารที่ได้รับใบอนุญาตหรือใบแจ้งการก่อสร้าง
ดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น
ก่อนวันที่ข้อบัญญัตินี้ใช้บังคับ และยังก่อสร้าง ดัดแปลง
หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้

ข้อ ๘  ให้นายกองค์การบริหารส่วนตำบลบ้านหวายรักษาการตามข้อบัญญัตินี้

ประกาศ
ณ วันที่ ๑๒ พฤษภาคม พ.ศ. ๒๕๕๘
ร้อยตรี
ศิริ  กินยืน
นายกองค์การบริหารส่วนตำบลบ้านหวาย

[เอกสารแนบท้าย]

๑. แผนที่ท้ายข้อบัญญัติองค์การบริหารส่วนตำบลบ้านหวาย
เรื่อง กำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลบ้านหวาย อำเภอหล่มสัก จังหวัดเพชรบูรณ์ พ.ศ.
๒๕๕๘

(ดูข้อมูลจากภาพกฎหมาย)

ปริยานุช/ผู้จัดทำ
๗ สิงหาคม ๒๕๕๘

นุสรา/ผู้ตรวจ
๒๗ ตุลาคม ๒๕๕๘

[๑] ราชกิจจานุเบกษา
เล่ม ๑๓๒/ตอนพิเศษ ๑๘๐ ง/หน้า ๑๙/๕ สิงหาคม ๒๕๕๘